चाइना डोर बेच रहे लोगों पर कार्रवाई की मांग
तपाशहर में चाइनीज डोर की बिक्री गुप्त तोर पर धडल्लेे से हो रही है। लेकिन प्रशासनिक अधिकारी बडी घटना का इंतजार कर रहे हैं। पिछले साल चाईनीज डोर से तपा में कई लोग इसकी चपेट में आकर घायल हो गए थे।
लेकिन इस बार भी आदेशों के बावजूद कुछ लोग मोटा मुनाफा कमाने के चक्कर में डोर सरेआम बेच रहे हैं। शहरवासी रमेश कुमार, परवीन कुमार, मदन लाल आदि ने प्रशासन से डोर बेचने वालों पर कार्रवाई की मांग की है। एसडीएम तपा वरिंदर सिंह ने कहा कि उन्होंने पुलिस को हिदायतें कर दी हैं जबकि एसएचओ तपा मलकीत सिंह चीमां ने कहा कि अभी तक लिखित शिकायत नहीं मिली है। पुलिस अपने तौर पर जांच भी कर रही है। जल्द ही सूचना मिलने पर कार्रवाई की जाएगी। (तनेजा)
hin_Deva hin_Deva hin_Deva